દાહોદમાં સંગીત ચાહકો માટે નગરપાલિકા દ્વારા ‘નાદ સ્પંદન મ્યુઝીક અકાદમી’ સ્થપાયા બાદ સોમવારે તેનો વિધિવત શુભારંભ થનાર છે. સંસ્થાના અગ્રણી સંગીતજ્ઞ ડો કપિલદેવ ત્રિવેદીએ જણાવ્યું હતું કે આ સંગીત અકાદમીમાં શાસ્ત્રીય તેમજ સુગમ ગાયન સહિત સિતાર, ગીટાર, તબલા, વાયોલીન, વાંસળી, ઓર્ગન હાર્મોનિયમ સહિતના વાદ્યો જે તે નિષ્ણાતો દ્વારા શીખવવામાં આવનાર છે. તો તેને લગતી પરીક્ષાઓ અપાવી સરકાર માન્ય પ્રમાણપત્રો પણ એનાયત કરવામાં આવશે.